NTENDEKELO 



Kulengwa kwa by a mwiulu ne ntanda, 
kabiji kulengwa kwa bantu 
"I 1 Mu ntendekelo Lesa walengele bya 
mwiulu ne ntanda. 2 Bino ntanda 
yajinga yavulaiianatu yatutu; kabiji 
ponse ponse pa kalunga ka mema paku- 
mbene mfishi; kabiji Mupashi wa Lesa 
wabakaminenga peulu ya mema. 

3 Ponkapo Lesa waambile'mba : 
Kwikale kyeya, ne kyeya kyamwekele. 
4 Kabiji Lesa wikimwene akya kye- 
ya'mba: Kyawama; kabiji aye waabenye 
kyeya ne mfishi. ^ Ponkapo aye watelele 
kyeya'mba: Mute; ne mfishi wiitele- 
le'mba: Bufuku. Byonkabyo kwajinga 
mute ne bufuku, ajo jo juba jitanshi. 

6 Kabiji Lesa waambile'mba: Pekale 
mpunzha pakachi ka mema, yabanye 
mema ke pabiji. 7 Byonkabyo aye 
walengele mpunzha ne kwabanya waabe- 
nye mema amba amo ekale munshi ya 
mpunzha ne akwabo nao ekale peulu 
ya mpunzha, ne kumweka kyamwekele 
byonkabyo. « Kabiji Lesa wiitelele 
mpunzha'mba: Jiulu. Byonkabyo kwa- 
jinga mute ne bufuku, ajo jo juba ja 
bubiji. 

9 Ponkapo Lesa waambile'mba: 
Mema aji munshi ya jiulu efungile 
kuntu kumo amba mushiji wauma 
amweke; ne kumweka kyamwekele 
byonkabyo. 10 Kabiji watelele apa pauma 
amba: Ntanda, ne akwa kwifungila 
mema wateleleko'mba : Tulunga twa 
mema. Kabiji wibimwene'mba : Bya- 
wama. 11 Kabiji Lesa waambile'mba: 
Mushiji ameneshe bintu, yo nsono 
yuba nkunwa, ne bichi bipanga bipangwa 
biji na nkunwa, byonse monka mwayila 
mitundu yabyo; ne kumweka byamwe- 
kele byonkabyo; 12 mushiji wameneshe 
bintu, yo nsono yuba nkunwa, monka 
mwayila mitundu yayo, ne bichi bipanga 
bipangwa biji na nkunwa yabyo, monka 



mwayila mitundu yabyo. Kabiji Lesa 
wibimwene'mba: Byawama. i^ Byo- 
nkabyo kwajinga mute ne bufuku, ajo 
jo juba ja busatu. 

14 Kabiji Lesa waambile'mba: 
Mwikale byeya mu mpunzha ya mwiulu 
bya kwabanya mute ne bufuku amba 
bikale ke biyukilo bya kuyukilako bimye 
byatongolwa, ne moba, ne myaka. 
15 Kabiji amba: Bikale ke byeya mu 
mpunzha ya mwiulu amba bipanenga 
kyeya pano pa ntanda; ne kumweka 
kyamwekele byonkabyo. i^ Kabiji Lesa 
walengele byeya bibiji bikatampe; akya 
kyabaya, ke kya kulama kimye kya 
mute, ne kyokya kyakepa, ke kya 
kulama kimye kya bufuku. Kabiji 
walengele ne tubangabanga nato. 
17 Kabiji Lesa wibibikile byonse mu 
mpunzha ya mwiulu amba bipanenga 
kyeya pano pa ntanda, is mu kulama 
kimye kya mute ne kimye kya bufuku, 
ne mu kwabanya kyeya na mfishi; 
kabiji Lesa wibimwene'mba: Byawama. 
19 Byonkabyo kwajinga mute ne bufuku, 
ajo 30 juba ja buna. 

20 Kabiji Lesa waambile'mba: Mu 
mema mwikale bisamba ne bisamba 
bya bintu byumi ne baiionyi nabo 
bapitananenga peulu ya ntanda mu 
mpunzha ya mwiulu. 21 Kabiji Lesa 
walengele bilengwa byumi bikatampe 
bya mu kalunga ka mema, ne byonsetu 
byumi byenda bisamba bisamba mu 
mema, monka mwayila mitundu yabyo, 
ne banonyi bonse, monka mwayila 
mitundu yabo. Kabiji Lesa wibimwe- 
ne'mba : Byawama. 22 Ponkapo Lesa 
wibipesheshe ne kwamba'mba: Semai- 
nga ne kusemununa, muvule ne kuku- 
mbana monse mu mema aji mu tulunga, 
ne banonyi nabo bavule pano pa ntanda. 
23 Byonkabyo kwajinga mute ne bufuku, 
ajo jo juba ja butanu. 

24 Kabiji Lesa waambile'mba: Pano 

pa ntanda pekale bilengwa byumi monka 
mwayila mitundu yabyo, banyama 
ba kulela ne banyama ba mungye, 
monka mwayila mitundu yabo, ne bika- 
laba panshi nabyo monka mwayila 
mitundu yabyo; ne kumweka byamwe- 
kele byonkabyo. 25 Byonkabyo Lesa 
walengele banyama ba mungye monka 
mwayila mitundu yabo, ne banyama 
ba kulela nabo mwayila mitundu yabo, 
ne bintu byonse bikalaba panshi nabyo 
monka mwayila mitundu yabyo. Kabiji 
Lesa wibimwene'mba : Byawama. 

26 Ponkapo Lesa waambile'mba : 
Tulenge bantu mu kipasha kyetu, betu- 
pashe; bekale na bunkambo bwa pa 
masabi a mu mema, ne bwa pa banonyi 
baplta mwiulu, ne bwa pa banyama, 
ne bwa pano pa ntanda ponsetu, ne bwa 
pa byonsetu byenda pano panshi. 
27 Byonkabyo Lesa walengele bantu mu 
kipasha kyanji, monka mu kipasha 
kyanji mwine mo mo ebalengejile. 
Wibalengele mwanamulume ne mwa- 
namukazhi. 28 Kabiji Lesa wibapeshe- 
she ne kwibambila'mba : Semainga ne 
kusemununa, muvule ne kukumbana 
ponse pa ntanda ne kwiikokesha; 
mwikale na bunkambo bwa pa masabi 
a mu mema, ne bwa pa banonyi 
bapita mwiulu, ne bwa pa byumi 
byonsetu byenda pano pa ntanda. 
29 Kabiji Lesa wibambijile'mba: 

Umvwai, nemupa nsono yonse yiiba 
nkunwa iji pano pa ntanda ponse, ne 
bichi byonse bipanga bipangwa biji na 
nkunwa yabyo; bino bikekala ke kajo 
kenu. 30 Kabiji ne ku banyama bonsetu 
baji pano pa ntanda, ne ku baiionyi 
bonsetu bapita mwiulu, ne ku byonsetu 
byenda pano pa ntanda, byo byonse 
biji na bumi, napana mitundu yonse 
ya nsono, ikale ke kajo kabyo; ne 
kumweka byamwekele byonkabyo. 
31 Kabiji Lesa wibimwene byonsetu byo 
alengele, kabiji byonsetu byaji byawa- 
mishatu. Byonkabyo kwajinga mute ne 
bufuku, ajo jo juba ja butanu na jimo. 



'7 ^ Byonkabyo bya mwiulu ne ntanda 
^ ne byonsetu bijimo byapwile kule- 
ngwa. 2 Kabiji pa juba ja butanu na 



bubiji Lesa wapwishishe mwingilo wanji 
ye aubilenga, kabiji pa juba ja butanu 
na bubiji aye walekele mingilo yanji 
yonse yo aubilenga. ^ Kabiji Lesa 
wapesheshe juba ja butanu na bubiji 
ne kwijizhijika, mambo mu joja juba mo 
mo alekejile Lesa mingilo yonse yo 
aubilenga pa kulenga bintu. 

Lesa wamubikile muntu mu bujimi 
bwa Edena 
4 Kabiji ano o mambo a bintu 
byamwekelenga byo alengele bya mwiulu 
ne ntanda aye Lesa. 

Mu joja juba jo alengele Yehoba 
Lesa ntanda ne bya mwiulu, 5 bichi 
byonse byaji bifwapo pano pa ntanda, 
ne nsono nayo yaji ikyangye, mambo 
Yehoba Lesa waji ukyangye kunokesha 
mvula pano pa ntanda, kabiji kechi 
kwajinga muntu wa kujima mushiji 
ne ; ^ bino kamfwa wakakumukilenga 
kufuma panshi ne kutekezha wateke- 
zhenga pa mushiji ponse ponse. ^ Kepo 
Yehoba Lesa abumbile muntu na luku- 
ngu Iwa panshi, kabiji wapuyile ne 
muya wa bumi mu myona yanji, 
byonkabyo ne muntu waalukile ke 
mumi. 8 Kabiji Yehoba Lesa wajimine 
bujimi bwa bichi ku musela, mu Edena, 
mo mo amubikile muntu ye abumbile. 
9 Kabiji mu mushiji Yehoba Lesa 
wameneshemo bichi byonse byawama 
pa kwibitala, ne byawama kujako; 
kabiji ne kichi kya bumi nakyo 
mukachi ka bujimi, ne kichi kya 
kuyuka byawama ne byatama. 

10 Kabiji monka mu Edena mwafu- 
mine mukola wa kutekezha bujimi. 
Kabiji pa kufuma kwapela bujimi wa- 
abene ke mikola ina. n Jizhina ja 
mutanshi ye Pishonyi; ye wazhokoloka 
kyalo kyonse kya Havila ko kuji 
ngolode. 12 Kabiji ngolode ya ku 
kyokya kyalo yawama; kabiji ko biji 
ne ndeliuma ne jibwe ja onika. i^ Kabiji 
jizhina ja mukola wa bubiji ye Gihonyi. 
Kabiji aye wazhokoloka kyalo kyonse 
kya Kushi. i^ Kabiji jizhina ja mukola 
wa busatu ye Hidekela, uno ye wapita 
ku musela wa Asilya. Kabiji mukola 
wa buna ye Ufelata. 

15 Kabiji Yehoba Lesa wamutwajile 
muntu ne kumubika mu bujimi bwa 
Edena amba engilenga monka ne 
kwibulama. i6 Kabiji Yehoba Lesa 
wakambizhe muntu amba : Ku bichi byo- 
nse bya mu bujimi wakonsha kujakotu 
monka mo usakila; i'^ kana ku kichi 
kya kuyuka byawama ne byatama kechi 
ukajako ne; mambo mu juba jo uka- 
jako ukafwa kine. 

18 Ponkapo Yehoba Lesa waambi- 
le'mba: Kechi kyawama muntu 
kwikala bunke ne; nkamulengela 
nkwasho wamufwainwa. i^ Kabiji 

Yehoba Lesa wabumbile banyama 
bonse ba mungye ne banonyi bonse ku 
maloba ne kwibaleta ku muntu mu 
kumona byo asakwibatumba mazhina. 
Kabiji mazhina a bilengwa byumi byo- 
nse o onka o ebitumbile aye muntu. 
20 Kabiji muntu wibatumbile mazhina 
banyama bonse ba kuiela, ne banonyi, 
ne banyama bonse ba mungye; pakuba 
kwi aye muntu kechi kwamwekele 
nkwasho wamufwainwa ne. ^i Kepo 
Yehoba Lesa amulengejile muntu kulala 
tulo tukatampe, kabiji byo alajile, 
wamwangachile ne lubavu umo ne 
kunungakanyapo jibiji apa ponka paji- 
nga lubavu. 22 Kabiji yenkawa lubavu 
ye aangachile Yehoba Lesa mu muntu 
ye ye aalwile ke mwanamukazhi, ne 
kumuleta wamuletele kwi aye muntu. 

23 Kabiji muntu waambile'mba : 

Pano uno kyo kikupa kya ku bikupa 
by ami, 

kabiji ye mubiji wa ku mubiji wami; 

kabiji ukatelwa'mba : Mwanamu- 
kazhi, 

mambo bamwangata mu mwana- 
mulume. 

24 Na onka ano mambo muntu ukaleka 
shanji ne inanji ne kulamachila ku 
mukazhanji, kabiji abo babiji bake- 
kala ke mubiji umo. 25 Kabiji bonse 
babiji, ba mulume ne mukazhi kechi 
bavwajilenga bivwalo ne, bino kechi 
bajinga na bumvu ne. 

Bantu bapona mu mambo 
^ 1 Aye mulolo wibikijile kujimuka 
bilengwa byumi byonse byo alengele 
Yehoba Lesa. Kabiji mulolo wamwi- 



pwizhe mwanamukazhi amba: Nanchi 
kine, Lesa kechi wimwambijile nenyi? 
amba: Kechi mukaje ku kichi nangwa 
kimotu kya mu bujimi ne. 2 Kumvwa 
mwanamukazhi wamukumbwile mulolo 
amba: Ku bipangwa bya ku bichi bya 
mu bujimi twakonsha kujakotu; ^ kana 
ku bipangwa bya ku kyokya kichi kiji 
mukachi ka bujimi, Lesa waambile'mba : 
Kechi mukajeko ne, nangwa kukwa- 
takotu ne, kuchina'mba mwakafwa. 
4 Pakuba mulolo wamwambijile mwa* 
namukazhi amba: Ine, kechi mukafwa 
ne. 5 Mambo Lesa wayuka'mba mu 
juba jo mukajako, meso enu akalaba; 
kabiji mukekala pamo nobe Lesa mwine 
ne kuyuka byawama ne byatama. 
6 Ponkapo mwanamukazhi byo amwe- 
ne'mba kyo kichi kyawama kujako, 
kabiji kyamweka bingi bulongo ku 
meso, kabiji kyo kichi kyafwainwa 
kusaka mu kumwalula muntu ke wa 
mana, waapileko bipangwa, ne kuja 
wajile. Kabiji wamupelepo mwata 
wanji, ne aye wajile. ^ Ponkapo meso 
abo bonse babiji ashinkukile ne kuyuka 
bayukile'mba : Tujitu mulekese. Kabiji 
balukile ne mabula a mukuyu, ne 
kwilengela bya kuvwala bya kunyinga 
mu mbunda. 

8 Kabiji baumvwine mitutu ya 
Yehoba Lesa kasa enda mu bujimi pa 
kulemba juba, kepo muntu ne muka- 
zhanji bakafyamine mu bichi bya mu 
bujimi mu kwifya ku meso a Yehoba 
Lesa. 9 Pakuba Yehoba Lesa wamwi- 
chile muntu ne kumwambila'mba : Uji 
pi ? 10 Kumvwa aye wamukumbwi- 
le'mba: Najikumvwa mitutu yenu mu 
bujimi ne kuchina najikuchina mambo 
njitu mulekese, ko kufyama ko najiku- 
fyama. ^ Kumvwa aye Lesa wamwa- 
mbijile'mba: Nanyi wakubula'mba : Uji 
mulekese? Wajako kala ku kichi kyo 
nakuzhijikile namba kujako nenyi? 

12 Kumvwa mwanamulume wamuku- 
mbwile'mba : Awa mwanamukazhi 
yenka ye mwampele'mba : Wikalenga 
nanji, ye wajikumpa bipangwa bya 
ku kyokya kichi, ne kuja naja. 

13 Ponkapo Yehoba Lesa wamwambijile 
mwanamukazhi'mba : I kika kyo 
wauba ? Kumvwa mwanamukazhi 

wamukumbwile'mba : Aye mulolo waji- 
kunjimbaika ne kuja naja. 

14 Kabiji Yehoba Lesa wamwambijile 
mulolo amba: 

Byo wauba kino kintu, 

obewa wafingwa mafingo kukila 

mafingo a bilelwa byonse, 
ne a bilengwa byumi byonse bya 

mungye. 
Pano ukendelanga munda mobe, 
ukajanga lukungu moba onse a 

bumi bobe. 

15 Kabiji nkalenga obewa ne mwana- 

mukazhi ke muji ba mulwanyi 

na mulwanyi, 
kabiji ne wa mu kisemi kyobe ne 

wa mu kisemi kyanji pamo ke ba 

mulwanyi na mulwanyi. 
Kabiji aye ukafumpa mutwe wobe, 
ne obewa ukafumpa kashiko kanji. 

16 Kabiji wamwambijile mwanamu- 

kazhi amba : 
Nkavuzha misongo yobe mu kwi- 

mita kobe; 
ukasemanga bana mu misongo; 
nangwa byonkabyo ukasakanga 

mwata wobe, 
kabiji aye ukekala ke mukulumpe 

pe obewa. 

17 Kabiji wamwambijile Adama'mba: 
Byo wajikumvwina jiwi ja mu- 

kazhobe, 
ne kuja ku kichi 
kyo nakuzhijikile namba: 
Kujako ne, 
mushiji wafingwa na mambo a 

obewa. 
Mu kwingila mingilo yakosa mo 

mo ukajilanga kajo moba onse a 

bumi bobe. 

18 Kabiji mushiji ukakumeneshesha 

obewa miba ne nseku, 
ne kuja ukajanga kajo ka mu 
majimi. 

19 Kabiji monka mu jisulwila ja mu 

kilungi kyobe 
mo ukamwenanga kajo kobe, 
poso wabwela ku mushiji jibiji; 
mambo ku mushiji ko ko baku- 

f umishe ; 
kabiji obewa wi lukungu, 
ne ku lukungu ko ukabwela. 



20 Kabiji Adama wamutumbile 
mukazhanji jizhina amba: Evwa, 
mambo wajinga inabo bonse bomi. 
21 Kabiji Yehoba Lesa wibalengejile 
Adama ne mukazhanji bivwalo bya 
biseba ne kwibavwika. 

22 Ponkapo Yehoba Lesa waambile- 
'mba: Talai, muntu waaluka kaji 
pamo ne atweba mu kuyuka byawama 
ne byatama; kabiji pano, kuchina'mba 
wakatanyika kuboko kwanji ne kwapa 
ku kichi kya bumi nakyo, ne kujako 
ne kwikala myaka ne myaka — 23 onkao 
mambo Yehoba Lesa wamufumishe mu 
bujimi bwa Edena amba akajimenga 
mushiji yenka ye bamufumisheko. 
24 Kabiji wamupangilemo muntu; kabiji 
wabikile bakelubi ku musela wa bujimi 
bwa Edena, ne mpoko itema mujilo 
kasa yalaukila konse konse mu kulama 
jishinda jiya ku kichi kya bumi. 

